internet vaartha 232 Views
సంస్థ ఎండి ఎకె మనోచా
న్యూఢిల్లీ : భారతీయ రైల్వే క్యాటరింగ్‌ టైరిజం కార్పొరేషన్‌(ఐఆర్‌సిటిసి) ఈ టికెటింగ్‌ విభాగం ఈ ఏడాది 27 వేల కోట్లకుపైబడిన టికెట్లను విక్రయించాలని నిర్ణయించింది. ఈ టికెట్ల జారీ ద్వారా రాబడులు పెంచుకోవాలని నిర్ణయించింది. అంతకుముందు సంవత్సరం 22,500కోట్లు నుంచి 20 శాతం పెరగాలని నిర్ణయించింది. 2015-16 ఆర్థిక సంవత్సరంలో 200 మిలియన్ల టికెట్లు జారీ చేసామని ఈఆర్థిక సంవత్సరంలో టికెట్లు 20-25 మిలియన్ల వరకూ ఉంటాయని ఎండి ఎకె మనోచా వెల్లడించారు. విదేశీ టూరిస్టులకు అంతర్గత క్రెడిట్‌ కార్డ్‌ల సాయంతో టికెట్‌ బుకింగ్‌ వ్యవస్థను కూడా ప్రారంభించిన ఐఆర్‌సిటి మొత్తం ఆదాయం 34 శాతంపెరిగి 1490 కోట్లకు చేరిందని అంతకు ముందు సంవత్సరంలో 1100 కోట్లు మాత్రమే వచ్చినట్లు ప్రకటించారు. నికరలాభం కూడా 20శాతం పెరిగి 108 కోట్ల నుంచి 130 కోట్లకు చేరిందని మనోచా వివరించారు. భారతీయ రైల్వేస్‌ జారీచేస్తున్న సేవా పన్ను లవాటా కూడా 50శాతం వరకూ ఉందని ఆయన అన్నారు. ప్రస్తుతం టికెట్‌కు 40 రూపాయలు ఛార్జి వసూలుచేస్తోంది. ఎసి తరగతికి 60 రూపాయలుగా ఉంది. మొత్తం 10 మిలియన్‌ వినియోగదారుల డేటా తస్కరించే ప్రమాదంఉందన్న ఆందోళన వ్యక్తంచేస్తున్న అంశం పై మనోచా మాట్లాడుతూ పూర్తి రహస్యంగాను, భద్రతతోను ఉన్నాయని ఎటువంటి అపోహలు అవసరం లేదన్నారు. ఐఆర్‌సిటిసి వెబ్‌సైట్‌ హాకింగ్‌ అవుతుందన్న భయం లేదని, 23 విని యోగదారులకు సంబంధించిన 20శాతం డేటా ఐఆర్‌సిటిసి డేటాతో సరిపోల్చామన్నారు పేర్లు, మొబైల్‌ నంబర్లు, పుట్టిన తేదీ, నివాస చిరునామా, రాష్ట్రం వంటి వాటిలో ఐగుదురి పేర్లు సరిపోతున్నట్లు తేలిందన్నారు. రోజువారిగా చూస్తే ఐఆర్‌సిటిసి వెబ్‌సైట్‌కు 38సార్లు హ్యాకింగ్‌ దాడులు జరుగుతున్నాయన్నారు. కొత్త మొబైల్‌ అప్లికేషన్‌ను కూడా విడుదల చేస్తున్నా మని కస్టమర్లు ఎయిర్‌లైన్‌ టికెట్లు ఐఆర్‌సిటిపి ప్లాట్‌ఫామ్‌పై బుక్‌చేసుకోవచ్చన్నారు. ఇప్పటికే ఫుడ్‌ వెండింగ్‌ మెషిన్లను పైలట్‌ ప్రాజెక్టులుగా ఎని మిది స్టేషన్లలో అమలుచేస్తున్నామని వివరించారు.